Citroën DS3

Citroën DS3 je malý automobil, vyrábaný automobilkou Citroën od roku 2009. Je postavený na platforme modelu Citroën C3 II. Bolo to prvé auto z nového prémiového radu DS od Citroënu. DS3 bol postavený ako konkurent MINI, Alfa Romeo MiTo a Audi A1. K dátumu 14. novembra 2012, bolo vyrobených 210 000 kusov počas 3 rokov produkcie.

Línia DS 
Citroën predstavil novú líniu DS, ktorá má prevziať hlavné rysy modelu Citroën DS z roku 1955. Nová rada by mala byť inovatívna v technológiách, s nadčasovým dizajnom a exkluzivitou. Bohužiaľ zatiaľ žiadny z modelov nedisponuje hydropneumatickým odpružením, ktoré bolo pôvodnému DS tak vlastné.

Pre DS3 existuje celá rada personalizačných doplnkov. Polepy na strechu a ich vzory korešpondujú s koberčekmi. Palubná doska dostala vysoko kvalitné lesklé plasty.

Prevodovky 
 BVM5 - 5st. manuálna prevodovka
 BVM6 - 6st. manuálna prevodovka, pre modely THP 150 a HDi 110 FAP
 BVA4 - 4st. automatická prevodovka, pre modely VTi 120

Motorizácie 
Zážihové preplňované THP (Turbo High Performance) motory zo spolupráce s automobilkou BMW. 
Motorizácie boli rôzne podľa krajiny a kontinentu určenia.

DS3 Racing 
V roku 2010 bol predstavený športový model pre verejnosť. DS3 racing má byť homologačnou sériou pre DS3 WRC. Malo by byť vyrobených približne 2300 kusov.

DS3 Cabrio 
V roku 2012 prišiel na trh DS3 aj vo verzií kabriolet so sťahovacou plátenou strechou. Z modelu DS3 prevzal motorizácie VTi82, VTi120, THP155 a E-HDi 90 Airdream. K bezpečnosti modelu prispieva že sa sťahuje len prostredná časť strechy a rámy dverí spolu s karosériou zostávajú ako ochrana v prípade havárie.

Šport 
Po úspešných modeloch Xsara WRC (4 tituly majstra sveta), C4 WRC (4 tituly majstra sveta) bolo rozhodnuté že ďalším modelom bude DS3 WRC. DS3 WRC bol predstavený v roku 2010. V roku 2011 nastúpil do sezóny s posádkou Sebastien Loeb a Daniel Elena. Získal titul majstra sveta roku 2011 a aj v sezóne 2012. Úspešne tak prispel k deviatemu poháru konštruktérov pre Citroën.

Bezpečnosť 
Testy Euro NCAP z roku 2009
 Ochrana dospelých : 87%
 Ochrana detí: 71%
 Ochrana chodcov: 35%
 Pomocné systémy: 83%
 Celkové hodnotenie :  
 Bezpečnostné prvky: ABS, ASR, ESP, Airbag vodiča a spolujazdca, bočné a hlavové airbagy

Galéria

Iné projekty

Referencie

Externé odkazy 
 Citroën Club CZ/SK

Zdroj 

DS3
Malé automobily
WRC